ଜମିପଟ୍ଟା ସଂଶୋଧନକୁ ନେଇ କଥା କଟାକଟି: ଏଟିଓଙ୍କୁ ମନ୍ଦିର କର୍ତ୍ତୁପକ୍ଷଙ୍କ ଦୁର୍ବ୍ୟବହାର
ଗଞ୍ଜାମ,୨୭।୧୧(ଡି.ଏନ୍.ଏ.): ଏକ ଜମିପଟ୍ଟା ସଂଶୋଧନ କରିବାକୁ ନେଇ ତ୍ରିବେଣୀ ମଠ ଛକ ମନ୍ଦିର କର୍ତ୍ତୁପକ୍ଷ ଓ ଏଟିଓଙ୍କ ମଧ୍ୟରେ କଥା କଟାକଟି ହୋଇଥିଲା l ଏହି ଘଟଣାରେ ମନ୍ଦିର କର୍ତ୍ତୁପକ୍ଷ ଉତକ୍ଷିପ୍ତ ହୋଇ ଅଶ୍ଳୀଳ ଭାଷାରେ ଗାଳି ଗୁଲଜ କରିବା ସହ ଦୃର୍ବ୍ୟବହାର କରିଥିବା ନେଇ ଏଟିଓ ଶୁଭେନ୍ଦୁ ଜେନା ଗଞ୍ଜାମ ଥାନାରେ ଲିଖିତ ଅଭିଯୋଗ କରିଛନ୍ତି l ଅଭିଯୋଗ ପରେ ଗଞ୍ଜାମ ଥାନା ପୋଲିସ ପକ୍ଷରୁ ମାମଲା ନଂ( ୨୨୮/୨୨) ରେ ରୁଜୁ କରାଯାଇଥିବା ଆଇଆଇସି ସନ୍ତୋଷ କୁମାର ବେହେରା ସୂଚନା ଦେଇଛନ୍ତି l ତେବେ ମାମଲା ରୁଜୁ ହୋଇଥିଲେ ମଧ୍ୟ ଏହି ଘଟଣା ଆପୋଷ ସମାଧାନ ହୋଇଯାଇଥିବା ଥାନାର ସେକେଣ୍ଡ ଅଫିସର ଅଜିତ ପରିଡ଼ା କହିଛନ୍ତି l